**LĒMUMS**

Liepājā

|  |  |
| --- | --- |
| 2023. gada 23. martā |  Nr.70/3(prot. Nr.3, 10.§) |
|  | *GROZĪTS**Ar* *Liepājas valstspilsētas pašvaldības domes 2023. gada 16. novembra lēmumu Nr.387/12 (prot. Nr.12, 7.§)* |

Par projektu “Dabas aizsardzības

plāna izstrāde dabas liegumam

“Liepājas ezers””

Lai nodrošinātu dabas lieguma “Liepājas ezers” jau īstenoto apsaimniekošanas pasākumu nepārtrauktību, kā arī īstenotu jaunus dabas tūrisma infrastruktūras vai apsaimniekošanas projektus, vienlaicīgi nodrošinot bioloģiskās daudzveidības un dabas vērtību saglabāšanu un, ņemot vērā to, ka dabas lieguma “Liepājas ezers” esošā dabas aizsardzības plāna (turpmāk – Plāns) darbības termiņš ir līdz 2023. gadam, ir nepieciešams izstrādāt jaunu dabas aizsardzības plānu.

Šobrīd Latvijas vides aizsardzības fonds (turpmāk arī – LVAF) ir izsludinājis projektu konkursu “Īpaši aizsargājamo dabas teritoriju aizsardzības un apsaimniekošanas pasākumu plānošana dabas daudzveidības saglabāšanai”, kurā var piedalīties pašvaldība. Par iespēju pašvaldībai piesaistīt LVAF finansējumu ir norādījusi arī Dabas aizsardzības pārvalde savā 2022. gada 1. decembra vēstulē Nr.4.6/6725/2022-N “Par dabas aizsardzības plāna izstrādi dabas liegumam “Liepājas ezers””.

Pamatojoties uz Pašvaldību likuma 4. panta pirmās daļas 20. punktu, 10. panta pirmās daļas pirmo teikumu, likuma “Par īpaši aizsargājamām dabas teritorijām” 18. pantu, Ministru kabineta 2007. gada 9. oktobra noteikumiem Nr.686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību”, Liepājas valstspilsētas un Dienvidkurzemes novada attīstības programmas 2022.–2027. gadam Rīcības virziena RV 1 “Dzīves vide un daba” uzdevuma U 4.2 “Stiprināt un attīstīt starpinstitucionālu sadarbību, mērķtiecīgi pilnveidojot pašvaldības infrastruktūru, cilvēkresursu prasmes un motivāciju” plānoto darbību D\_4.2.18 “Plānošanas dokumentu un pētījumu izstrāde un ar to saistītas aktivitātes”, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3) un pastāvīgās Finanšu komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Atbalstīt projekta “Dabas aizsardzības plāna izstrāde dabas liegumam “Liepājas ezers”” (turpmāk – Projekts) sagatavošanu un pieteikuma iesniegšanu finansējuma saņemšanai Latvijas vides aizsardzības fonda rīkotajā projektu konkursā “Īpaši aizsargājamo dabas teritoriju aizsardzības un apsaimniekošanas pasākumu plānošana dabas daudzveidības saglabāšanai”.

2. Apstiprināt Projekta kopējās attiecināmās izmaksas 77 703,78 EUR (septiņdesmit septiņi tūkstoši septiņi simti trīs *euro* 78 centi), no kurām:

2.1. LVAF finansējums – 52 061,53 EUR (piecdesmit divi tūkstoši sešdesmit viens *euro* 53 centi);

2.2. pašvaldību finansējums – 25 642,25 EUR (divdesmit pieci tūkstoši seši simti četrdesmit divi *euro* 25 centi), no kura:

2.2.1. Liepājas valstspilsētas pašvaldības finansējums – 15 962,25 EUR (piecpadsmit tūkstoši deviņi simti sešdesmit divi *euro* 25 centi);

2.2.2. Dienvidkurzemes novada pašvaldības finansējums – 9680,00 EUR (deviņi tūkstoši seši simti astoņdesmit *euro* 00 centi).

*(Liepājas valstspilsētas pašvaldības domes 16.11.2023. lēmuma Nr.387/12 redakcijā)*

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 15 962,25 EUR (piecpadsmit tūkstoši deviņi simti sešdesmit divi *euro* 25 centi) apmērā, sadalījumā pa gadiem:

3.1. 2023. gadā – 10 000,00 EUR (desmit tūkstoši *euro* 00 centi);

3.2. 2025. gadā – 5962,25 EUR (pieci tūkstoši deviņi simti sešdesmit divi *euro*  25 centi).

*(Liepājas valstspilsētas pašvaldības domes 16.11.2023. lēmuma Nr.387/12 redakcijā)*

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 2025. gadā 39 061,53 EUR (trīsdesmit deviņi tūkstoši sešdesmit viens *euro* un 53 centi) apmērā.

*(Liepājas valstspilsētas pašvaldības domes 16.11.2023. lēmuma Nr.387/12 redakcijā)*

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā.

7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, līgumu ar Latvijas vides aizsardzības fondu, Projekta un tā izpildi pamatojošos dokumentus, atskaites, līgumu ar Dienvidkurzemes novada pašvaldību.

*(Liepājas valstspilsētas pašvaldības domes 16.11.2023. lēmuma Nr.387/12 redakcijā)*

8. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Vides, veselības un sabiedrības līdzdalības daļai, Attīstības pārvaldei, Finanšu pārvaldei, Juridiskajai daļai |